Z A P I S N I K
 
9. sjednice Vijeća Mjesnog odbora Mlinovi,
održane u četvrtak 17. veljače 2022.
u MO Mlinovi, Jahorinska 5,
s početkom u 17.30 sati 
 
Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Gordan Vergles, član Vijeća
Marko Erdeljac, član Vijeća
Zlatko Domljan, član Vijeća
 
Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća

 
             Predsjednik Vijeća MO Mlinovi konstatira da je na sjednici prisutno 5 od 5 članova Vijeća.
             Predsjednik Vijeća MO Mlinovi daje na glasanje zapisnik sa 8. sjednice koji je jednoglasno prihvaćen.
             Predsjednik Vijeća MO Mlinovi daje na glasanje predloženi dnevni red 9. sjednice koji je jednoglasno prihvaćen.  
             Sjednica se održava u sobi za dežurstva sukladno preporukama Nacionalnog stožera.  


DNEVNI RED:


1. Prijedlog financijskog plana MO Mlinovi za 2022.
2. Prijedlog Plana malih komunalnih akcija MO Mlinovi u 2022.
3. Zahtjev gospodina Tomislava Čučeka - spajanje Ćićarijske ulice s odvojkom ulice Mlinovi
4. Rasvjeta na Šumskim stubama i Zavižanskoj ulici
5. Tekuća problematika 
6. Pitanja, prijedlozi i obavijesti




1) Prijedlog financijskog plana MO Mlinovi za 2022.

Nakon provedene rasprave VMO Mlinovi jednoglasno donosi zaključak kojim se prihvaća Prijedlog financijskog plana MO Mlinovi za 2022..
 




2) Prijedlog Plana malih komunalnih akcija MO Mlinovi u 2022.

Nakon provedene rasprave VMO Mlinovi jednoglasno donosi zaključak kojim ponavljamo već usvojeni Prijedlog Plana malih komunalnih akcija MO Mlinovi u 2022.. 
 
Vezano uz asfalterski program za Mlinove za 2022. godinu Vijeće MO Mlinovi s 4 glasa ZA i jedan glas SUZDRŽAN (vijećnik Gordan Vergles) donosi zaključak kojim se predlaže asfaltiranje;

- ulica Mlinovi od kč. broja 5 do 7A,
- ulica Mlinovi kod kč. broja 19 sa spojem kod Biokovskih stuba,
- ulica Mlinovi od kč. broja 59A do 63,
- ulica Mlinovi od kč. 105 do 109,
- ulica Mlinovi od kč. 113A do 125,
- ulica Mlinovi od Svetojanske do Jahorinske ulice.

VMO Mlinovi traži Zagrebačke ceste da pozovu predsjednika Vijeća prilikom izlaska na teren po pitanju prijedloga asfalterskog programa za Mlinove za 2022. godinu.


3) Zahtjev gospodina Tomislava Čučeka - spajanje Ćićarijske ulice s odvojkom ulice Mlinovi

Predsjednik Vijeća je razgovarao sa stanovnicima spomenutih ulica nakon zaprimljenog prijedloga g. Tomislava Čučeka i zaključka s prethodne sjednice VMO Mlinovi. Stanovnici  su se izjasnili da su protiv spajanja Ćićarijske ulice s odvojkom ulice Mlinovi.  

Nakon provedene rasprave VMO Mlinovi jednoglasno donosi zaključak da ne podržava zahtjev gospodina Tomislava Čučeka o spajanje Ćićarijske ulice s odvojkom ulice Mlinovi.
 

4) Rasvjeta na Šumskim stubama i Zavižanskoj ulici

4.1. Rasvjeta na Šumskim stubama

Na zahtjev stanovnika koji se koriste Šumskim stubama Vijećnik Marko Erdeljac je zatražio da se postavi dodatna rasvjeta na gornjem dijelu stuba. I to ne standardna svjetiljka/stup od Elektre nego niska lampa koja bi obasjavala stube a istovremeno ne bi smetala stanovnicima čije su kuće uz same stube.

Predsjednik Vijeća izašao je na teren i snimio par slika. 

VMO Mlinovi jednoglasno donosi zaključak kojim se traži postavljanje jedne dodatne svjetiljke na gornjem dijelu Šumskih stuba.

4.2. Rasvjeta u Zavižanskoj ulici kod kč. broja 18 i 20

Na zahtjev stanovnika Zavižanske ulice potpredsjednica Vijeća VMO Mlinovi ponovo postavlja pitanje i traži povratnu informaciju o statusu rješavanja zahtjeva vezanog uz pitanje ulične rasvjete u Zavižanskoj ulici kod kč broja 18 i 20.. U Zavižanskoj ulici postoji velik problem sa uličnom rasvjetom koji nije riješen još od vremena izgradnje zgrada. 

Predsjednik Vijeća izašao je na teren i snimio par slika. 

VMO Mlinovi jednoglasno donosi zaključak kojim se traži izvid situacije vezano za uličnu rasvjetu u Zavižanskoj ulici od strane nadležnih Službi te postavljanje dodatne ulične rasvjete za dio Zavižanske ulice koji spada pod Mlinove.


5) Tekuća problematika 

5.1. Predsjednik Vijeća komentira dopis Gradske četvrti Podsljeme prema Zagrebačkom holdingu, Podružnici Zagrebačke ceste sa zahtjevom za sanaciju udarnih rupa na cesti kod dućana Spar, Mlinovi 79 i popravak prometnog znaka na autobusnom stajalištu na istoj lokaciji. Dobio je informaciju da se čeka realizacija navedene problematike.

5.2. Predsjednik Vijeća komentira dopis nadležne Službe Grada upućen Gradskoj četvrti Podsljeme u vezi realizacije rekonstrukcije mosta iznad potoka u ulici Mlinovi u kojem se navodi da Sektor za ceste nema osigurana sredstva te zahtjev nije moguće realizirati. 

5.3. Vezano uz dopis zatvaranje dijela ulice i zabrane prometa za sva vozila u ulici Alanske stube od Lovćenske ulice do Jahorinske u kojem nadležna služba Grada obavještava Gradsku četvrt Podsljeme da je izvršen očevid i utvrđeno da se nalazi kolni prilaz stambenom objektu na adresi Lovćenska 50 te se zahtjev VMO Mlinovi odbija. Predsjednik Vijeća odgovorio je Goranu da traži da se očevid ponovi i da se njega pozove da bude prisutan.  

5.4. Predsjednik Vijeća komentirao je mail Gradske četvrti u kojem se navodi da se Ugovori s korisnicima prostora sklapaju na godinu dana a ne do 30. lipnja kako je VMO Mlinovi donijelo u svojem zaključku.

5.6. Predsjednik Vijeća skreće pažnju na uređeni okoliš oko zgrade mjesne samouprave za koje je zvao Zrinjevac u više navrata.


6) Pitanja, prijedlozi i obavijesti

Vijećnik Gordan Vergles postavlja pitanje i traži povratnu informaciju u vezi Snježničkih stuba da li ima pomaka (u kojoj je fazi realizacija, koje radnje su poduzete a koje realizirane).

Vijećnik Marko Erdeljac traži povratnu informaciju o datumu kada će se postaviti spomenik hrvatskim poginulim i nestalim mlinovačkim braniteljima. 

Vijećnik Marko Erdeljac traži povratnu informaciju kada se planira poslati zahtjev na Gradsku skupštinu zahtjev za preimenovanje Šumskih stuba u stube Ivana Buljata. 

Vijećnik Marko Erdeljac traži povratnu informaciju kada se planira riješiti situacija na čvorištu Lovćenske ulice i ulice Mlinovi po pitanju prometne sigurnosti. 
 
Vijećnik Marko Erdeljac postavlja pitanje u vezi postavljanja klupe na sredini Šumskih stuba (s desne strane gledano iz Svetojanske ulice) uz same stube koje je bilo planirano u sklopu sanacije i rekonstrukcije Šumskih stuba.


Klasa: 024-08/22-003/324
Urbroj: 251-13-11-2-22-2
U Zagrebu, 17. veljače 2022.


             Sjednica završena u 18:45 sati.

  Zapisnik sastavila:
	Silva Vresk, potpredsjednica Vijeća   
                                                                                  
	    


Predsjednik Vijeća
mjesnog odbora Mlinovi
Sendi Numan

